Петропавлда астаналық әйелден жарты келі синтетикалық есірткі тәркіленді
DATE: 16:48, 23 Қаңтар 2024 | GMT +5
TITLE: Петропавлда астаналық әйелден жарты келі синтетикалық есірткі тәркіленді
URL: https://kaz.inform.kz/news/petropavlda-astanalik-ayelden-zharti-kel-sintetikalik-esrtk-tarklend-3dfd3e/
META: DATE: 16:48, 23 Қаңтар 2024 | GMT +5
TOTAL WORDS: 154
AUTHOR(S):
TEXT: Солтүстік Қазақстан облысы полиция департаменті баспасөз қызметінің мәліметінше, өткен жылдың желтоқсан айында есірткі қылмысына қарсы іс-қимыл басқармасының қызметкерлері синтетикалық есірткі таратуға қатысы бар күдікті әйелді ұстады. Тәртіп сақшылары Набережная көшесінде кетіп бара жатқан «Hyundai Elantra» автокөлігін тоқтатқан. Көлік салонында Астана қаласының ешқайда жұмыс істемейтін 43 жастағы тұрғыны болған. Ол Петропавл қаласында уақытша тұрып келген. Әйелден 80 түйіншек тәркіленді. Фото: СҚО ПД баспасөз қызметінікі. Сараптама нәтижесіне сәйкес, бұл зат «мефедрон» синтетикалық есірткісі болып шықты. Оның тұрғылықты мекенжайынан да есірткі мен буып-түю құралдары табылды. Тәркіленген заттың жалпы салмағы 0, 5 кг асты. Оның 247, 8 грамы – мефедрон, 322, 36 грамы α-PvP есірткісі. «Бұл факті ҚР Қылмыстық кодексінің 297-бабының 3-бөлігі бойынша Сотқа дейінгі тергеп-тексерулердің бірыңғай тізіліміне енгізілді. Жедел уәкілдердің ақпараты бойынша, интернет-дүкендегі кураторлары күдіктіні «буып-түюші» ретінде Петропавлға жіберген. Әйел 2 ай жұмыс істеп үлгерген. Бұл - облыста тәркіленген ең ірі синтетикалық есірткі партияларының бірі», - дейді СҚО ПД есірткі қылмысына қарсы іс-қимыл басқармасының бастығы Руслан Сапаров
